VR UREĐAJI

Rezime: U svom seminarskom radu ću vas upoznati sa VR uređajima. Kroz uvodni dio ću objasniti šta znači VR, te ću se osvrnuti i na trenutna istraživanja u ovom području. U nastavku ću pisati o nastanku i historijskom razvoju VR uređaja, o karakteristikama i mogućnostima jednog od testiranog VR uređaja, te ću se osvrnuti na njihovu primjenu. Pored toga, predstavit ću trenutno najaktuelnije uređaje i napraviti njihovu komparaciju. Na kraju ovog rada nalazi se spisak svih izvora korištenih prilikom njegove izrade. 

Ključne riječi: VR, virtual reality ili virtuelna stvarnost, 3D Simulacija, Google Cardboard
Uvod

Virtuelna stvarnost (engl. Virtual reality), skraćeno VR, podrazumijeva tehnologiju koja koristi specijalan softver koji generira potpuno realističnu sliku prirodnog okruženja i replicira je u virtuelnu stvarnost kojom se može upravaljati i u kojoj se može učestvovati.  Aparati virtuelne stvarnosti koriste specijalne displeje, projektore ili neke druge oblike grafike. Osoba koja koristi aparat virtuelne stvarnosti može da „razgleda“ virtuelni svijet koji je u fokusu, može da se kreće kroz virtuelni svijet i da obavlja ostale radnje koje ovise o stepenu složenosti koju VR uređaj može da razvije kroz svoj softver ili hardver. O karakteristikama i građi tih uređaja pisat ću u nastavku svog seminarskog.
U ovom dijelu potrebno je još da spomenem da je ova godina, 2016., pokazala vrhunska dostignuća u VR tehnologijama. Desila se eksplozija razvoja različitih VR uređaja od različitih kompanija kao što su Facebook (Oculus Rift), Google, Samsung, HTC i mnogi drugi. Pored njih i Microsoft sa svojim VR uređajima najavljuje borbu za popunjavanje tržišta u nastajanju. Ove kompanije sada pokušavaju da odgovore na što bolji način kako bi unaprijedili tržište VR uređajima i VR tehnologijama. Pokušavaju da unaprijede aplikacije, same uređaje i ostale dodatke. Kao što ljudi nisu savršeni tako ni njegovi proizvodi (VR), jer se određeni broj ljudi žalio na mučninu i vrtoglavicu usljed dužeg korištenja ovog uređaja. Prema istraživanju koje je proveo portal Datamation.com[1] VR tehnologije u budućnosti trebale bi se angažirati na sljedeće aspekate: uključivanje više čula, 3D prikazi objekata, brže mreže, smanjenje VR uređaja, rast prema ne-igračkim granama, unapređenje obuke i učenja te promjena perspektiva.
Zanimljiv slučaj upotrebe je kompanija MK2
 koja omogućava svojim korisnicima da iskuse VR tehnologiju u gledanju različitih sadržaja, većinom filmova. Korisnici imaju osjećaj da lete kao ptica i da lebde zrakom, te da u potpunosti iskuse čari virtuelne realnosti u specijalno dizajniranim prostorijama i uređajima samo za njih. [2] 

Prema izjavi Tom Mainelli, potpredsjednika IDC, (International Data Corporation) 2016 godine najveći proizvođači VR uređaja kao što su Oculus, HTC i Sony bi trebali da proizvedu i prodaju preko 2 miliona komada VR uređaja. Pored ovoga kada se doda i ogromna prodaja Samsungovog uređaja bez ekrana možemo primijetiti koliko je tržište VR uređaja i tehnologija u žarištu današnjice. 

Kako predviđa IDC do kraja 2020 godine ukupna prodaja VR uređaja će doći do cifre od 64,8 miliona, tj rast od 180% godišnje. Vodeću ulogu u ovako strelovitom rastu prodaje i popularnosti VR uređaja donosi nam razvoj gaming industrije, koja je vidjela svoju priliku sa jačim i realističnijim doživljajima koje svojim korisnicima mogu pružiti preko VR uređaja. 

Nastanak i razvoj VR uređaja

Prvi spomen na virtuelnu realnost dolazi iz naučne fantastike. Stanley G. Weinbaum je 1935.g. napisao kratku priču pod nazivom „Pigmalionov spektakl“ u kojoj je opisao virtuelnu realnost zasnovanu na naočalama i sistemu holograma u kojem je zabilježeno izmišljeno (virtuelno) iskustvo uključujući čulo dodira i mirisa. Značajnu ulogu u ovom svemu ima i Morton Heiling koji je 1950.g. napisao „Iskustvo teatra“, djelo u kojem je obuhvatio sva čula u pravom smislu. On je značajan jer je izgradio prototip ovakvog jednog uređaja kojeg je nazvao Sensorama (1962.g.) u kojem je prikazivano 5 kratkih filmova i u kojima su bila uključena čula vida, sluha, mirisa i dodira.[3]

Slika 1. Sensorama [4]
Godine 1968., Ivan Sutherland uz pomoć studenta Bob Sproull, konstruisao je uređaj koji se smatra prvim VR uređajem i dao mu naziv „The Sword of Damocles“. 

Slika 2. The Sword of Damocles [5]
U periodu od 1970.-1990.g. VR uređaji su se koristili u području medicine, simulacije leta, automobilskoj industriji i za vojne svrhe. Kompanija Sega je 1991.g. izbacila na tržište Sega VR za njene igrice i Mega Drive konzolu. Koristila je LCD ekrane, stereo slušalice i senzore koji su omogućavali da se prate pokreti i reakcije igračeve glave i tako se upravljalo igricama. 

Antonio Medina diplomac sa MIT
-a i naučnik koji je radio za NASA-u je dizajnirao VR sistem koji je omogućavao vožnju Mars rovera, direktnom vezom Zemlja-Mars. 

Google je 2007.g. predstavio prvu verziju Street View-a, servis koji je prikazivao panoramski pogled na ulice, enterijer zgrada i seoskih predjela, a 2010.g. predstavljena je unapređena verzija ovog servisa koja je nudila 3D prikaz. Masovnija proizvodnja VR uređaja počinje od 2014.g., kada je Facebook za 2 milijarde dolara kupio kompaniju koja proizvodi VR uređaje pod nazivom Oculus VR[6][7]. Te iste godine Sony je najavio Projekat Morpheus VR kao potpora za Play Station 4. Pored njih i Google najavljuje Cardboard uređaj za smartphone.
HTC zajedno sa Valve Corporation 2015.g. najavio je njihov VR uređaj pod nazivom HTC Vive. U julu mjesecu 2015.g. kompanija One Plus je postala prva kompanija koja je izradila proizvod koristeći virtuelnu realnost. Uz pomoć VR izbacili na tržište su izbacili OnePlus2, koji je omogućavao praćenje virtuelne realnosti prvo preko aplikacije na Google Play Store-i, a kasnije preko YouTube-a. Također su pored te platforme razvili i uređaj OnePlus Cardboard, zasnovan na prethodnim Google-ovim Cardboard uređajima.

U 2015.g. Yaunt, kompanija specijalizirana za VR, je razvila kamere i cloud platformu kojoj se može pristupiti koristeći aplikaciju. Ovaj projekat je dostigao nevjerovatnih 100 miliona $ kapitalnih sredstava. Izvor tih sredstava sz bili Disney i Madison Square Garden. 

April mjesec 2016.g. kompanija Mojang je najavila da je i Minecraft moguće igrati preko Gear VR. Minecraft je još uvijek pod razvojem Oculus Rift-a.
Karakteristike VR uređaja

Za VR potrebne su posebne leće, odnosno „naočale“, preko kojih se fokusira pogled na ekran npr. mobitela, na kojem dalje se proiciraju dvije odvojene podijeljene slike u 2D. Slike se u malo detalja razlikuju. Jedna slika je za desno, a druga za lijevo oko i svako oko se fokusira na svoju stranu. Nakon toga mozak sam proicira 3D sliku u glavi pomoću informacija koje prima od oba oka koje vide slične slike. Na sličan način rade i aplikacije koje se mogu instalirati na mobitel ili tablet. 

Slika 3. Pravilan položaj mobitela u VR uređaju

Na slici 3. prikazan je pravilan položaj mobitela u VR uređaju. Mobitel treba biti postavljen tačno na sredinu, kao što je prikazano i na slici 4. Na ovoj slici je prestavljen VR uređaj koji sam ja testirala prilikom izrade ovog seminarskog rada. 

Slika 4. VR uređaj
Ovaj uređaj radi na sistemu Google Cardboard-a. To je jednostavan uređaj kod kojeg se ekran telefona koristi da prikaže stereoskopiju. Kao što možete primjetiti na slici 5., slika za lijevo i desno oko može biti ista ili različita. Ovo se naziva stereoskopija. Stereoskopija je slika koja prikazuje neki prostor u tri dimenzije, odnosno stvara iluziju dubine.[8]

Slika 5. Slika za lijevo i desno oko

Google daje open source specifikacije, i time su i drugi proizvođači razvili gotove modele za prodaju, s vrlo niskim cijenama, oko $ 15.[9] Ovo je vjerovatno "starter" uređaj koji će biti čudan za nekoliko godina, ali može poslužiti  kao primjer u ovom seminarskom.

Ukoliko želite sami izraditi svoj VR uređaj baziran na Google Cardboard-u onda će vam od pomoći biti sljedeći link na kojem se nalaze sva uputstva za njegovu izradu: https://static.googleusercontent.com/media/vr.google.com/en//cardboard/downloads/manufacturing-guidelines.pdf.

Pored ovoga imate još jedan link koji vam može biti od pomoći:
 http://www.theverge.com/a/virtual-reality/vr_explainer

Slika 5. Dijelovi testiranog VR uređaja
Najvažnija osobina VR naočala je osjećaj koji ustvari mjeri autentičnost u virtuelnom svijetu. To znači koliko se zapravo gleda na "realan svijet". Međuslike budu iskrivljene u obliku jastuka i kroz povećalo leće se izjednači u svakom oku.

Mana većine uređaja jeste niska frekvencija osvježenja, što dovodi do osjećaja kao da se virtuelni svijet posmatra ktoz flyscreen, jer se pri tome svaki pojedinačni pixel i mreža mogu uočiti. Od proizvođača softvera inače je poželjno da uređaj ima frekvenciju osvježenja od 120Hz.[10]

Ukoliko slika nije čista, trebate fokusirati leće. One se mogu podesiti pomjeranjem lokatora. Ako ponovo nije čista slika, onda možete rotirati objektiv naprijed i nazad dok fokus nije podešen kako želite. 

Udaljenost leca





Slika 6. Leće
U ovom seminarskom još da spomenem da pored VR  imamo i AR, odnosno u prevodu proširena stvarnost,  koja se također „poigrava“ sa stvarnošću. U AR  možete npr. otvoriti dlan ruke ili neku drugu radnju uraditi koju ne možete u VR. Razvoj AR tek dolazi. Moguće je očekivati i hibridni uređaj koji će na neki način ili kombinovati VR i AR, ili će se prebacivati između režima. [11]
Primjena

Širok je dijapazon primjene virtualne realnosti.[12] Najviše je koriste:
· Istraživači
Oni koriste VR za obavljanje poslova na teškim ili opasnim mjestima.
· Treneri

VR se koristi u procesu treniranja u kojem treneri koriste virtuelnu realnost kako bi pomogli učenicima kako bi razvili svoje vještine bez nekih materijalnih grešaka i posljedica (žrtvi).

· Arhitekte
Arhitekte koriste ove uređaje da izbjegnu skupe greške. Klijenti mogu hodati po zgradama unutar VR i prije njene izrade uvidjeti sve moguće greške i na vrijeme ih ispraviti.
· Piloti

Tomas A. Furtness III je prvi razvio 1982.g. simulator za letenje (Virtual Coupled Airborne System Simulator VCASS). Bio je to odličan način kako da piloti mogu bez straha od gubitka života ili aviona da nauče osnove upravljanja avionom.
· Vojnici

U Fort Bragg kampu se po prvi put koristi potpuno inkorporirana virtuelna simulacija kao vid treninga za vojnike. The Dismounted Soldier Training System omogućava liderima timova da osiguraju efikasnost svojih timova i da im dodjeljuju zadatke i u što kraćem roku i sigurnijem načinu, čak i ako je pojedini vojnik tek priključen timu. Ovakav vid obuke ne zamjenjuje klasični nego ga samo upotpunjuje i poboljšava koordinaciju između članova tima.[13]

· Liječnici
VR je pokazano efikasan za liječenje posttraumatskog stresnog poremećaja (PTSP). Slično tome, VR se koristi za liječenje Arachnophobia (Spiders) i straha od letenja.[9]

· Geolozi
Koriste ih u istraživanju planete.
· Studenti medicine
Jer kroz VR se mogu zamišljati i osmišljavati različiti scenariji povreda kod pacijenata i onda bez ikakvih poteškoća se može učiti, vježbati različiti medicinski zahvati. 

· Inžinjeri 

Korištenje CAD
-a je bilo limitirano korištenjem 2D monitora. Tek krajem 90-tih godina sa pojavom projektora i 3D tehnologija je omogućen CAD u 3D-u i virtualnoj realnosti. 

Pored ovog gore navedenog, naravno, nezaobilazna je i zabava. VR uređaji imaju možda čak i najširu upotrebu u video igricama. Različite kompanije su razvile različite VR sisteme kako bi unaprijedili svoje igračke konzole. Nintendo je izumio Virtual Boy, Sony ima PlayStation Eye, HTC ima HTC Valve. Sve veća je upotreba i u filmskoj industriji i u praćenju sporta.
Zanimljivo je da postoje i istraživanja na području dijeta.[14] VR simulacijom korisnik ima osjećaj da jede i uživa u hrani i tako se sa VR tehnologijom jednostavno igramo sa mozgom i stvaramo sliku kao da je korisnik jeo i na taj način zadovoljava potrebu za hranom, a zapravo nije ni jeo niti unosio dodatne kalorije. Da li će ovo zaživiti ostaje da se vidi. 
U budućnosti ostaje nam da vidimo da li će VR uspjeti da ispuni sljedeće potrebe korisnika:
1. Uključivanje više čula

Ovdje se pored čula vida prvenstveno misli na čulo dodira. Ovo bi se moglo postići određenim vibracijama koje bi mogle prikazati čulo dodira. 

2. 3D prikazi objekata

Ovaj aspekt bi najviše pomogao dekoraterima interijera. Oni mogu da kreiraju različite elemente za interijer po želji kupca, kao i prezentaciju tih elemenata krajnjem kupcu da se uvjeri kako će to izgledati u realnom životu. 

3. Brže mreže

Pošto VR uređaji koriste real-time interakciju sa okolinom i korisnikom, oni zahtijevaju veliku brzinu protoka podataka preko mreža, te se može očekivati značajniji iskoraci kao potpora VR uređajima i VR tehnologijama. 

4. Smanjenje VR uređaja

VR uređaji su trenutno glomazni i nekompaktibilni za upotrebu, te se očekuje da ti uređaji budu manji i da se više prilagode fizionomiji ljudske glave. 

5. Rast prema ne-igračkim granama

Trenutno većina tržišta na ovom području je okrenuta ka igricama. Očekuje se da će se u budućnosti VR tehnologija okrenuti i nekim drugim segmentima ljudskog života i njegovog unapređenja, a najviše u obrazovanju

6. Unapređenje obuke i učenja

Andrea Hill, menađer za inovativne strategije u kompaniji Ready Talk, je rekao da se profesori, učitelji, treneri i ljudi koji rade na različitim obukama ljudi trebaju zabrinuti za svoja radna mjesta i da će ih VR uređaji uskoro zamijeniti.

7. Promjena perspektiva

U budućnosti se očekuje da se perspektiva pomjera u različitim smjerovima, te će se možda moći predmeti gledati u sistemu 360°. 
Vjeruje se da će se u budućnosti koristiti u edukaciji i da će postojati cijele virtuelne učionice. Može se koristiti za istraživanje nedostupnih lokacija na Zemlji – npr. u kombinaciji s Google StreetViewom moći ćete virtuelno posjetiti koje god mjesto vam padne na pamet. Sa učenicima možete ići na izlete, ali da ne izlazite iz prostora učionice.[15][16]
Aktuelni VR uređaji
Tabela 1. Poređenje najaktuelnijih uređaja trenutno na tržištu [17][18][19]
	Ime
	Sony PlayStation VR
	HTC Vive
	Oculus Rift
	Samsung Gear VR
	Google Daydream View

	Najniža cijena
	$349Amazon
	$769.99Amazon
	$549Amazon
	$63.90Amazon
	$79.00Best Buy

	Ocjena
	4
	4
	4
	4
	3,50

	Tip VR
	Sa vezicama
	Sa vezicama
	Sa vezicama
	Bez vezica
	Bez vezica

	Konektori
	HDMI, USB 2.0
	HDMI, DisplayPort, USB 2.0, USB 3.0
	HDMI, USB 2.0, USB 3.0
	USB 2.0, USB 3.0
	Nema

	Rezolucija
	960 by 1,080 (po oku)
	1,080 by 1,200 (po oku)
	1,080 by 1,200 (po oku)
	2,560 by 1,440
	Zavisi od telefona

	Refresh Rate (Hz)
	120
	90
	90
	Nema definisano
	60

	Vidno polje (stepen)
	100
	110
	110
	Nema definisano
	Nema definisano

	Senzori
	Pokreti, vanjsko pozicioniranje
	Pokreti, kamera, praćenje vanjskih pokreta
	Pokreti, vanjsko pozicioniranje
	Pokreti, prisutnost
	Pokreti

	Kontrole
	DualShock 4, PlayStation Move
	HTC Vive motion controllers
	Oculus Touch, Xbox One gamepad
	Onboard touchpad, Bluetooth controllers
	Handheld remote

	Hardware Platforma
	PlayStation 4
	PC
	PC
	Android
	Google Daydream VR

	Software Platforma
	PlayStation 4
	SteamVR
	Oculus
	Samsung Gear VR powered by Oculus
	Android 7.0 Nougat


Zaključak

Iz prethodnog izlaganja vidjeli smo da VR već sada ima veliku primjenu od arhitekture i medicine pa sve do zabave. Koja će primjena ove tehnologije virtuelne stvarnosti uspjeti, a koja ne, pokazat će samo vrijeme. VR uređaji imaju mnogo prednosti, a najvažnija je smanjen rizik po život te manje materijalne grešake. Kao i u svemu drugom tu postoje i neki nedostaci. Neki od njih su što ljudi nakon dužeg korištenja ovog uređaja osjete mučninu i vrtoglavicu, zatim nemaju osjećaj za prostor u kojem se fizički nalaze. U svakom slučaju, upotreba ovih uređaja nije ni malo upitna. Nadam se da će se u što skorije vrijeme početi primjenjivati u edukaciji i na našem prostoru. Sve više se koristi i u reklamama. Snimanje reklama ovako je skuplje, ali ima veći utisak na populaciju. The New York Times je nedavno dodao VR aplikaciju u svoju ponudu, i oni nude besplatne dokumentarce i vijesti u 3D tehnologiji. 

